**SPRIEVODNÁ SPRÁVA**

**vytvorenie podmienok pre DEINŠTITUCIONALIZÁCIu DSS adamovské kochanovce**

**„ RODINNÝ DOM S 2 BYTOVÝMI jednotkami“**

**mníchova lehota**

**A . D O M, spol. s r. o.**

ul. Horné Bašty č.2, 917 01 Trnava, tel.033/ 5514 818, adom@adom.sk

**1. IDENTIFIKAČNÉ ÚDAJE STAVBY A INVESTORA**

**1.1. IDENTIFIKAČNÉ ÚDAJE STAVBY**

Názov stavby : „**VYTVORENIE PODMIENOK PRE** **DEINŠTITUCIONALIZÁCIU DSS ADAMOVSKÉ KOCHANOVCE“**

**RODINNÝ DOM S 2 BYTOVÝMI JEDNOTKAMI , MNÍCHOVA LEHOTA**

Stupeň: Projekt pre stavebné povolenie a realizáciu stavby

Miesto stavby : Mníchova Lehota, p.č. 298, 297/1

Objednávateľ: Trenčiansky samosprávny kraj, K dolnej stanici 7282/20A, 911 01 Trenčín

Autor

**1.2. IDENTIFIKAČNÉ ÚDAJE PROJEKTANTA STAVBY**

Autor projektu: Ing. arch. K. Viskupičová

Generálny projektant : A.DOM, spol. s r.o., Horné Bašty 2, Trnava

Zodpovedný projektant Ing. arch. VISKUPIČOVÁ Katarína

Architektúra a stavebné konštrukcie : Ing. LALÍKOVÁ Vlasta

Statika : Ing. PETRÁŠ Marián

Elektro – silnoprúd, slaboprúd : Ing. HORVÁTH Anton

Zdravotechnika Ing. ŠVEC Stanislav

Vykurovanie : Ing. ŠVEC Stanislav

Vetranie: Ing. ŠVEC Stanislav

Kanalizácia Ing. ŠVEC Stanislav

Energetické hodnotenie Ing. ŠVEC Stanislav

PO Prievozník Mário

Spevnené plochy Ing. MATEČNÝ František

Sadové úpravy Ing. KOPPONOVÁ Júlia

**2. ZÁKLADNÉ ÚDAJE CHARAKTERIZUJÚCE STAVBU**

**2.1. ZÁKLADNÉ ÚDAJE STAVBY**

**Zastavaná plocha**:

Objekt SO 01 346,68 m2

**Úžitková plocha**

Objekt SO 01 448,72 m2

**Plocha terás**

Objekt SO 01 51,57 m2

**Obostavaný priestor:**

Objekt SO 01 2 305,45 m3

**Spevnené plochy** 253,24 m2

**Zeleň** 908,51 m2

**Plocha pozemkov spolu** 1560,0 m2

Index zastavanej plochy 0,22

Koeficient spevnených plôch 0,2

Koeficient zelene 0,58

**2.2 KAPACITNÉ ÚDAJE**

Počet bytových jednotiek 2

Počet klientov 2 x 6 =12

Počet parkovacích miest 5 parkovacích miest

**2.3. CHARAKTERISTIKA STAVBY**

Pozemok určený na výstavbu RD s 2 b.j. - p.č. 298 zastavaná plocha dvor a 297/1 záhrada sa nachádza v katastrálnom území Mníchova Lehota, okres Trenčín, v  časti obce a v území určenom na zástavbu objektami pre bývanie . Na SZ , SV a  JV hranici pozemok susedí s rodinnými domami. Na JZ hranici je umiestnená miestna komunikácia s priľahlým chodníkom, na ktorú budú nadväzovať parkovacie miesta, vstup a vjazd na pozemok.

Pozemok je zo všetkých strán oplotený a je svahovitý s klesajúcou tendenciou terénu od zadnej hranice pozemku po vstup. Nadmorská výška sa pohybuje v rozmedzí od 155,04 m n.m. po 149,50 m n.m. Dotknutým územím vedie verejný rozvod vody, rozvod plynu , vzdušný rozvod elektro a podzemný telekomunikačný kábel. Pozemok je napojený existujúcou prípojku na verejný rozvod plynu. Na pozemku sa nachádza stĺp vzdušného rozvodu elektro, ktorého prekládku bude potrebné zrealizovať, nakoľko bráni vjazdu z komunikácie na parkovacie miesta.

Pozemok určený na výstavbu Rodinného domu s 2 bytovými jednotkami je v súčasnej dobe nezastavaný, bez vzrastlej zelene . Na pozemku investora pri juhozápadnej hranici sa nachádza prípojka vody pre susednú nehnuteľnosť umiestnenú na parcele č. 297/2

**Dispozičné riešenie**

Samotný rodinný dom S01 bude pozostávať z jednopodlažného uličného krídla, v ktorom sa bude nachádzať samostatná bytová jednotka pre 6 klientov. V dvorovom dvojpodlažnom krídle bude na 1 NP umiestnené technické vybavenie objektu, miestnosť pre upratovanie, zázemie pre personál a skladové priestory ( tzv. báza). Na 2 NP bude umiestená ďalšia samostatná bytová jednotka. Spojnicu medzi oboma krídlami tvorí dvojpodlažná časť objektu, v ktorej bude umiestnené zádverie a komunikačné priestory do 2NP – schody a zvislá zdvíhacia plošina.

Bezbariérovo riešená bytová jednotka obsahuje štyri izby (s možnosťou dodatočnej úpravy oddelením na 6 izieb), dve kúpeľne , vstupné zádverie, chodbu s priestorom pre odkladanie vozíkov, denný priestor – kuchyňa s jedálňou a obývacia izba.

K rodinnému domu je navrhnutých 5 parkovacích miest z toho dve pre osoby so zníženou schopnosťou pohybu.

Obe bytové jednotky sú prístupné chodníkom chráneným krytou pergolou , kryté terasy budú slúžiť pre posedenie a spoločné aktivity.

Priestor na ktorom budú realizované sadové úpravy bude slúžiť pre rôzne druhy terapie /pohybové, spoločenské, či gardenterapiu.../ Pri vstupe na pozemok sú navrhnuté priestory pre smetné nádoby.

Pozemok bude oplotený navrhovaným oplotením, ktoré zabezpečí bezpečnosť a intimitu exteriérových priestorov rodinného domu.

**Architektonické riešenie**

Navrhovaná hmotová skladba objektu vychádza tak urbanisticky ako i priestorovo z daných historických a výškopisných možností celého pozemku.   Zástavba danej lokality ovplyvňuje samotné tvarovanie a situovanie jednotlivých hmôt. Objekt sa bude deliť na dva celky. Pozdĺžne uličné krídlo bude jednopodlažné, zadné priečne krídlo v tvare písmena „L“ je navrhované ako dvojpodlažné, zapustené do svahovitého terénu. Predsunutá fasáda 2 NP bude vytvárať prekrytie jednotlivých vstupov do 2 podlažnej časti objektu.

Hmota objektu bude pozostávať z  dvoch obdĺžnikových kubusov, ktoré budú perforované okennými a dvernými otvormi. Akcentovaná bude na plochých strechách umiestnenými oceľovými rámovými konštrukciami, ktoré navodia dojem sedlových striech, čím sa výrazovo prispôsobia historickej zástavbe daného regiónu. Celkový architektonický výraz bude dotvorený krytými oceľovo-drevenými pergolami v kombinácii s polopriepustným materiálom z PC dosiek, ktorá bude chrániť vstupy, komunikáciu pred nepriaznivým počasím a v letných mesiacoch bude chrániť obytné priestory pred preslnením. Pergoly pri jednotlivých bytových jednotkách prejdú do pravidelného obdĺžnikového tvaru altánkov – prekrytých terás tvorených oceľovo- drevenou konštrukciou s prekrytím PC doskami chrániacimi pred nepriaznivým počasím . Komponovanie altánkov, pergoly, uličného oplotenia a zelene tak spoločne dotvorí jednoduchú architektúru objektov z bežne dostupných materiálov a pre klientov vytvorí funkčne využité časti spoločného dvora pre oddych a rôzne druhy terapie.

Navrhované bytové jednotky ako súčasť rodinného domu budú slúžiť pre komunitné bývanie 2x po 6 , celkove 12 klientov Domova sociálnych služieb Adamovské Kochanovce. , ktorý bude realizovaný v rámci projektu: “Vytvorenie podmienok pre deinštitucionalizáciu DSS Adamovské Kochanovce“ .

Objekt ako i exteriérové prvky drobnej architektúry , spevnené plochy a celý pozemok bude bezbariérový v potrebnom štandarde pre pohodlné bývanie osôb s obmedzenou schopnosťou pohybu a orientácie podľa vyhlášky č.532/2002 Z.Z.

**2.4. ZDÔVODNENIE STAVBY**

Domov sociálnych služieb pre detí a dospelých v Adamovských Kochanovciach (ďalej „DSS Adamovské Kochanovce“) v rámci organizácií v zriaďovateľskej pôsobnosti TSK spĺňa kritériá stanovené Ministerstvom práce, sociálnych a vecí a rodiny SR pre projekt transformácie.

Sídlom DSS Adamovské Kochanovce je barokový kaštieľ z roku 1760. DSS Adamovské Kochanovce bol založený v roku 1962. Je to zariadenie s celoročným pobytom pre deti a plnoleté fyzické osoby – ženy a mužov. V súčasnej dobe je v domove poskytovaná komplexná starostlivosť o 95 prijímateľov sociálnej služby s rôznym druhom mentálneho postihnutia. V súčasnej dobe sa o nich stará 60 zamestnancov. Cieľom výchovného snaženia je osvojenie si základných hygienických, sebaobslužných a spoločenských návykov, rozvíjanie sociálnej komunikácie, upevňovanie pracovných návykov a zácvik na jednoduché práce v súlade s ich zdravotným stavom a schopnosťami.

Veľmi dôležitým faktorom je aj 56 ročná tradícia DSS Adamovské Kochanovce a preto boli pre realizáciu predloženého projektového zámeru navrhnuté lokality v blízkosti k pôvodnému objektu, čo je výhodné aj z hľadiska hospodárnosti prevádzkovania, ako aj z hľadiska jeho zamestnancov a obyvateľov dotknutých obcí.

Jednou z lokalít je pozemok v obci Mníchova Lehota parc. č. 298, 297/1, kde sa bude na pozemku nachádzať objekt s dvomi samostatnými bytovými jednotkami, potrebnou vybavenosťou a spoločným dvorom a tak budú vytvárať objekt rodinného typu – rodinný dom. Objekt rodinného domu bude poskytovať ubytovanie spolu pre 12 klientov po 6 v každej bytovej jednotke.

**Cieľ projektu**:

Hlavným cieľom je poskytovanie sociálnych služieb rodinného typu, tak aby boli klienti v komunitách vedení k samostatnému životu do najväčšej možnej miery. Naďalej bude poskytovaná odborná zdravotnícka starostlivosť a vhodné využitie voľného času klientov pomocou ergoterapeutov. Pri tomto type poskytovania sociálnych služieb bude veľký dôraz kladený na individuálne potreby klientov.

Hlavnými cieľmi projektu bude pre klientov DSS

vytvoriť dôstojné podmienky samostatného bývania;

zabezpečiť podmienky pre nezávislý život;

integrovať klientov do spoločnosti zdravých ľudí;

zabezpečiť prístupnosť komunitných služieb;

zabezpečiť priestor a možnosti prejaviť sa;

zabezpečiť špecializovanú starostlivosť v malých zariadeniach;

zabezpečiť sociálnu a pracovnú integráciu (dostatok súkromia, sociálne vzťahy, možnosť voľby atď.).

**3. PREHĽAD VÝCHODISKOVÝCH PODKLADOV**

Použité podklady :

* geodetické výškopisné a polohopisné zameranie, spracované ing. Ivanom Ďurišom, zo dňa 18.05.2018
* informatívna kópia z katastrálnej mapy
* informácie o parcele z katastrálneho portálu
* štúdia spracovaná ing. arch. Katarínou Viskupičovou
* Stratégia deinštitucionalizácie systému sociálnych služieb a náhradnej starostlivosti v SR,
* Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2012 - 2015 (Ministerstvo práce, sociálnych vecí a rodiny SR)
* Odporúčanie kolektívu autorov v rámci 2 publikácií vydaných ako výstup národného projektu: „Podpora procesu deinštitucionalizácie a transformácie sociálnych služieb“ Implementačnej agentúry Ministerstva práce, sociálnych vecí a rodiny SR s názvom „Univerzálne navrhovanie objektov komunitných sociálnych služieb“ a „Tvorba inkluzívneho prostredia v procese deinštitucionalizácie
* Vyhláška č.259/2008 Z-Z.
* Vyhláška Ministerstva životného prostredia č.532/2002 Z.z. o všeobecných technických požiadavkách na stavby užívané osobami s obmedzenou schopnosťou pohybu a orientácie
* Ostatné predpisy, normy, nariadenia
* projektové podklady materiálov a konštrukcií navrhnutých v projekte

**4. ČLENENIE STAVBY**

SO 01 - rodinný dom s 2 b.j.

SO 02 - prípojka vody a kanalizácie

SO 03 - NN prípojka

SO 04 - telefónna prípojka

SO 05 – sadové úpravy

SO 06 – parkoviská a komunikácie

SO 07 - oplotenie

**5. VECNÉ A ČASOVÉ VÄZBY NA OKOLITÚ VÝSTAVBU A SÚVISIACE INVESTÍCIE**

Objekt rodinného domu s dvomi bytovými jednotkami bude tvoriť samostatný stavebný celok, ktorý bude pripojený na verejný rozvod vody, kanalizácie, elektro a telekomunikácie . Očakávané vyvolané investície bude predstavovať existujúceho prekládka stĺpa vzdušného vedenia elektro

**6. PREHĽAD UŽÍVATEĽOV A PREVÁDZKOVATEĽOV**

Investor stavby je Trenčiansky samosprávny kraj, k dolnej stanici 7282/20A, 911 01 Trenčín.

Užívateľ stavby bude Domov sociálnych služieb Adamovské Kochanovce.

Navrhovaný objekt - rodinný dom bude slúžiť pre komunitné bývanie celkove pre 12 klientov Domova sociálnych služieb Adamovské Kochanovce , ktorý bude realizovaný v rámci projektu: “Vytvorenie podmienok pre deinštitucionalizáciu DSS Adamovské Kochanovce“.

**7. CELKOVÁ DOBA VÝSTAVBY, ZAHÁJENIE A UKONČENIE STAVBY A POSTUP PRÁC**

Celková doba výstavby 18 mesiacov